หุ้นปิดเช้าบวก 3.24 จุด
SET ช่วงเช้าปิดที่ระดับ 698.65 จุด เพิ่มขึ้น 3.24 จุด(+0.47%)มูลค่าการซื้อขาย 5,506.87 ล้านบาท
12 ก.พ. 2553

SET ช่วงเช้าปิดที่ระดับ 698.65 จุด เพิ่มขึ้น 3.24 จุด(+0.47%)มูลค่าการซื้อขาย 5,506.87 ล้านบาท
นักวิเคราะห์ฯ เผยตลาดหุ้นไทยเช้านี้แกว่งตัวในกรอบแคบๆ ปริมาณการซื้อขายเบาบางในวันทำการสุดท้ายของสัปดาห์ก่อนเข้าสู่เทศกาลตรุษจีน โดยเคลื่อนไหวตามทิศทางตลาดหุ้นต่างประเทศที่บวกขึ้นมารับมาตรการช่วยเหลือกรีซ ให้กรอบการแกว่งตัววันนี้ที่แนวรับ 690 แนวต้านที่ 700-702 จุด ตลาดหลักทรัพย์ช่วงเช้าปิดที่ระดับ 698.65 จุด เพิ่มขึ้น 3.24 จุด(+0.47%)มูลค่าการซื้อขาย 5,506.87 ล้านบาท
การซื้อขายหุ้นไทยเช้าวันนี้ ดัชนีแกว่งตัวในกรอบแคบๆ ทั้งแดนบวกและลบตลอดช่วงเช้า โดยแตะจุดสูงสุดที่ 699.19 จุด และต่ำสุดที่ 694.87 จุด
นายอนุพนธ์ ศรีอาจ ผู้อำนวยการฝ่ายวิเคราะห์หลักทรัพย์ บล.บีฟิท กล่าวว่า ตลาดหุ้นไทยเช้าวันนี้คงแกว่งตัวในกรอบแคบๆ ไม่มีการเคลื่อนไหวมากนัก ปริมาณการซื้อขายเบาบาง เนื่องจากในช่วง 1-2 วันที่ผ่านมาตลาดหุ้นเริ่มฟื้นตัวหลังรับรู้การเข้าช่วยเหลือกรีซจากประเทศในกลุ่มยุโรป ซึ่งตลาดหุ้นในภูมิภาคต่างปรับตัวเพิ่มขึ้น 
ทั้งนี้ หวังว่าประเทศไทยจะเป็นไปในทิศทางเดียวกับตลาดหุ้นภูมิภาคตลอดทั้งวัน แต่บ้านเรายังมีปัจจัยการเมืองกดดัน ทำให้การเคลื่อนไหว Sideway ในกรอบแคบๆ
ช่วงนี้ตลาดหุ้นแกว่งตัวในกรอบแคบ เคลื่อนไหวไม่มากนัก และช่วงบ่ายยังคงเคลื่อนไหวตามตลาดหุ้นในภูมิภาค แนวโน้มกรอบการลงทุนของวันนี้ให้แนวรับที่ 690 แนวต้าน 700-702 จุด 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่          IVL   มูลค่าการซื้อขาย 544.70 ล้านบาท ปิดที่  11.50 บาท ราคาไม่เปลี่ยนแปลง         PTT   มูลค่าการซื้อขาย 479.06 ล้านบาท ปิดที่ 221.00 บาท เพิ่มขึ้น 1.00 บาท                 SCIB  มูลค่าการซื้อขาย 343.63 ล้านบาท ปิดที่  30.25 บาท เพิ่มขึ้น 0.75 บาท         BANPU มูลค่าการซื้อขาย 309.38 ล้านบาท ปิดที่ 540.00 บาท ลดลง  2.00 บาท                                 PTTEP มูลค่าการซื้อขาย 235.89 ล้านบาท ปิดที่ 132.00 บาท ราคาไม่เปลี่ยนแปลง